E klozadur Aviel St Yann e skriv un diskibl dan abostol :  Bez ez eus choazh kalz a draoù all a zo bet graet gant Jezuz, ha ma vijent danevellet dre ar munud, ne chellje ket ar bed, a gav din, derchel al levrioù a vije skrivet . Un tammig chwezhet eo an diogeladur-mañ met, memestra, dek levrenn a zo bet skrivet gant Maria Valtorta diwar danvez he gweledigezhioù, etre 1944 ha 1947. En he zrede levrenn, pennad 49 - A Endor. Dans la grotte de la sorcière, conversion de Felix qui reçoit le nom de Jean - e reomp anaoudegezh gant un den anvet Feliks. Judaz e felle dezhañ gwelout ti ar sorserez ma oa aet Shaoul gwechall dhech atersiñ. Ne voe kavet nemet an den-se, Feliks, evit heñchañ Jezuz hag an Ebestel betek an ti-se, rivinet-holl hag aloubet gant an drez hag an naered. Da choude e komz Jezuz gant an den-se hag e kemer truez outañ : argarzhet eo gant e amezeion met kemend-all a ra en o chenver - un arlezad eo, a lavarfed hiziv -, deuet da vezañ dengasaour da heul ar gwalleurioù a oa choarvezet gantañ : mestr e oa bet e Kintium goude bezañ bet studiet ar brederourion chresian, met e wreg he doa e douellet gant ur Roman, marchadour gwin. Gant ar Roman-se en doa en em gannet, ha lazhet anezhañ, tra ma kolle-eñv ul lagad ha kement tra a biaoue evel-just ; kendaonet e oa bet dar galeoù, met deuet e oa a-benn da dechout ha repuet e oa er chozh kêriadenn-se, Endor, kollet e menezioù Galilea, nepell diouzh menez Tabor. Evit dreistbevañ e vage yer hag e werzhe laboused-yar ha vioù dar soudarded roman hag un tammig louzaouer e oa ivez. Gounezet gant madelezh Jezuz en e geñver e choulenn mont de heul, hag ivez un anv all evit ur vuhez nevez ha Jezuz a ro dezhañ e anv nevez : Yann. An den-se, Yann Endor, bet kelenner, studiet gantañ ar brederourion a zo bet an hini kentañ e gwirionez a gemeras notennoù war pezh a brezege Jezuz, peogwir e heulias anezhañ e-pad ur pennad mat. Ar Farizianed, titouret gant Judaz, a glasko laou e loeroù Jezuz evit-se. Daremprediñ ar Bublikaned, ar Romaned, ar gisti, ha bremañ ur galeour war dech, se a oa re evit ar Farizianed ken pismigus gant al Lezenn, seul vui ma oa ouzhpenn, e touez an diskibled, ur sklavez chresian, Sintika, techet kuit diouzh ti ur Roman pinvidik hag e oa klask warni. Setu perak e voe kaset an daou-se da Nazared, da di Mari mamm Jezuz, ha kuzhet e vint eno e-pad ur pennad, hep da Judaz gouzout tra war se. An dra-se ne chelle ket padout avat, neuze e voe kavet un diskoulm gant Jezuz : kas Yann Endor ha Sintika, da Antiokeia e-lech ma piaoue Lazar, mignon pinvidik Jezuz, un damani vras. Du-hont, e krogo Yann Endor ha Sintika gant avielidigezh kentañ korn-bro Antiokeia.